PSL ไตรมาส 2/62 ขาดทุนมากกว่าตลาดคาดแนะนำเพียงถือเป้า 9 บาท
PSL ไตรมาส 2/62 ขาดทุนมากกว่าตลาดคาดแนะนำเพียงถือเป้า 9 บาท
PSL ไตรมาส 2/62 ขาดทุนมากกว่าตลาดคาดแนะนำเพียงถือเป้า 9 บาท
2 ส.ค. 2562

บล.ฟินันเซีย ไซรัส ระบุในบทวิเคราะห์วันนี้(2ส.ค.62) ว่า บริษัท พรีเชียส ชิพปิ้ง จำกัด (มหาชน) หรือ PSL ไตรมาส 2/62ขาดทุนมากกว่าตลาดคาดมาก โดยขาดทุนสุทธิ 141 ล้านบาท (ตลาดคาดขาดทุน 10-20 ล้านบาท) แม้จะหัก Employee benefit 22 ล้านบาทออก ก็ยังแย่กว่าไตรมาส 1/62 ที่ขาดทุน 84 ล้านบาท และ ไตรมาส 2/61 ที่กำไร 92 ล้านบาท เพราะรายได้เฉลี่ยต่อวันต่อลำเรือ -3% เทียบไตรมาสก่อนหน้า, -16% เทียบช่วงเดียวกันของปีก่อน แต่ค่าใช้จ่ายในการเดินเรือสูงกว่าเป้าของบริษัท
โดยเฉพาะมีค่าซ่อมแซมและสำรวจเรือ แนวโน้มครึ่งหลังปีนี้ จะค่อยๆฟื้นแต่ยังน่าระวังค่าระวางที่อาจพักฐานหลังจากปรับขึ้นมาตลอดทั้งปี และการเจรจาการค้าสหรัฐ-จีนที่ยืดเยื้อ แนะนำเพียงถือ ราคาเป้าหมาย 9 บาท